sonderborg.dk

Maj My Humaidan
2025-09-25 19:00 - 20:30 (Europe/Copenhagen) | Biblioteket Sønderborg, Nørre Havnegade 15, Sønderborg, 6400, Danmark
Forfatterforedrag om “Blødt”
I 2023 lå Maj My Humaidans debut, Ærø manifestet, i top på boghandlernes bestsellerliste året igennem. Bogens indhold, hvor hun berettede om længslen efter et andet familieliv og startede, hvad flere medier kalder ”en stille revolution”, vakte en af årets største samfundsdebatter. En socialdemokratisk minister skrev, at typer som hende var “velfærdssamfundets gratister”, og hun blev valgt til at holde Deadlines nytårstale. Nu er Maj My Humaidan aktuel med bogen Blødt, hvor hun vil vise, hvordan den bløde tilgang er vejen frem.
Blødt er en fortælling om at være menneske i en brydningstid. Vi følger Maj My Humaidan, fra hun sender Ærø manifestet ud i verden, til hun to år senere sender Blødt til tryk. I løbet af netop de to år forandrer verden sig nærmest katapultisk for øjnene af os: Vi ser konsekvensen af, at vi ikke har passet godt på vores klode, og at vi menneskeligt er i knæ.
Med udgangspunkt i det helt nære inspirerer bogen til at navigere i en foranderlig tid med håbet og troen som drivkraft. Vi forstår, at forandringerne for hende begynder indefra og i det små. Vi forstår også, at dét, som vi mennesker og vores klode har brug for, er helt det samme. Bogens titel giver os et svar, vi kan gribe: Vi kan begynde med at vælge det bløde.
Denne aften kan du høre Maj My Humaidan fortælle om den bevægelse, der blusser op nedefra og puster til en ild, der ender i en højspændt politisk debat om, hvordan vi skal indrette vores liv. Som en central figur i den samtale skal hun finde sin vej. Dels i mødet med dem, der siger, at hun er samfundsødelæggende, og dels som stemme for mange danskere, der drømmer om at leve anderledes. Gennem knivskarpe analyser af de normer, der former hverdagen for de fleste af os, og humoristiske historier fra sit eget liv, tør Maj My vende vores mest indgroede vaner på hovedet. Hun kaster alt det, som vi tror er nødvendigt for at leve et godt liv, op i luften og stiller det simple, men svære spørgsmål: Hvad vil du gerne kunne se tilbage på, når du en dag skal herfra?
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

One Night of Queen
2025-09-25 20:00 | Koncertsalen Alsion, Alsion 2, Sønderborg, 6400, Danmark
Der venter publikum en fantastisk opvisning af musikalitet og flot show, når Gary Mullen & The Works vender tilbage til Sønderborg med deres anmelderroste show “One Night Of Queen” i Koncertsalen Alsion.
Når Gary Mullen & The Works træder ind på scenen, så bliver det medbringende intet mindre end verdens bedste hyldest til rock-legenderne Queen. Deres toptunede show “One Night Of Queen” er blevet rost til skyerne overalt, hvor de har spillet rundt på kloden.
Forsangeren Gary Mullen har været indædt Queen-fan, siden han som fire-årig hørte “We are the Champions”. Han er født i Glasgow i 1973, og har sunget stort set hele livet. Som teenager spillede han i adskillige bands, og efter at have snuset til arbejdsmarkedet i nogle år, indledte Gary Mullen igen en musikalsk karriere – denne gang betydeligt mere fokuseret end tidligere. En af de store milepæle indenfor musikken kom, da hans hustru i 2000 i al hemmelighed meldte ham til talentshowet “Stars in Their Eyes” (herhjemme: Stjerne For En Aften) på Granada TV. Her gik han nemlig hen og vandt finalen suverænt – nemlig med rekordmange 864.000 stemmer.
Denne succesoplevelse fik Gary Mullen til at droppe jobbet for at indlede en solokarriere som vokalist. Efter adskillige opfordringer fra venner og publikummer valgte han sammen med andre at stifte gruppen The Works i 2002, og kort tid efter blev kimen lagt til den ultimative succes: “One Night of Queen performed by Gary Mullen and The Works”. Resten er – som man siger – historie. Med over 150 koncerter om året – i blandt andet UK, USA, Tyskland, Frankrig, New Zealand – er “One Night Of Queen” blevet hyldet som den bedste, mest musikalske og mest vellignende Queen-hyldest på kloden.
Som et kuriosum kan nævnes, at Gary Mullen blev personligt inviteret af Brian May (den legendariske guitarist i Queen) til at overvære én af Queen og den ligeledes legendariske sanger Paul Rodgers’ koncerter, og han kunne efterfølgende nyde fornøjelsen af at snakke med Brian May og Roger Taylor backstage efter koncerten.
Med sig har Gary Mullen en flok yderst erfarne herrer i form af gruppen The Works: Guitaristen David Brockett – som af magasinet Total Guitar er blevet udråbt til at være “…..one of Scotlands’ best rock guitarists”. Med er også trommespilleren John Halliwell, Billy Moffat på bas og Malcolm Gentles on keyboards.

Katrine undersøger
2025-09-26 17:00 - 18:00
Katrine undersøger

Er du klar til at udforske musikkens magi? Katrine Bille, kendt fra Ramasjang, tager børn og voksne med på en eventyrlig rejse fyldt med sjove lyde, sange og masser af opdagelser!

Som sanger, tv-vært og forfatter har Katrine i mange år været en favorit blandt børn og barnlige sjæle, og nu inviterer hun til en koncert, hvor hele familien kan synge, lege og opleve musikken på en helt ny måde. Med sjove, interaktive indslag og kendte melodier bliver børnene en del af eventyret, når Katrine undersøger, hvordan musikken kan åbne for fantastiske nye verdener.

Ca. 1 time og 15 minutter uden pause

Vært:
Katrine Bille
Priser:
Børn op til 18 år: 50 kr.
Voksen fra 18 år: 150 kr.
Familiepris: 2 voksne og 2 børn: 350 kr.

Bordet hvor grænselandet mødes
2025-09-26 17:00 - 18:15 | Biblioteket Sønderborg, Nørre Havnegade 15, Sønderborg, 6400, Danmark
Mød generalkonsul Annette Lind
Danmarks generalkonsul i Flensborg, Annette Lind, fortæller om generalkonsulatets rolle i det dansk-tyske grænseland og dets virke som bindeled mellem kulturer, mennesker, myndigheder og mindretal.
Generalkonsulen har fokus på, hvordan Generalkonsulatet i Flensborg ønsker at være et åbent og vedkommende mødested for hele regionen – et bord, hvor folk fra både nord og syd mødes.
Midt i et vigtigt område – ved porten til Europa og hængslet til Norden – arbejder generalkonsulatet for at styrke samarbejdet mellem Danmark og Tyskland og varetage det danske mindretal i Sydslesvigs interesser.
Afholdes af i samarbejde med Forening Norden, Grænseforeningen og Sprogforeningen.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Bryan Adams Tribute
2025-09-26 20:00 | Sønderborg Teater, Strandvej 1, Sønderborg, 6400
En rockoplevelse ud over det sædvanlige
Bryan Adams Tribute hylder det ikoniske canadiske rockikon med en energi og dedikation, der går lige i hjertet. Med en unik evne til at fange essensen af den tidløse musik og samtidig tilføre et personligt twist, leverer bandet en koncertoplevelse, der oser af autenticitet og rå rockkraft.
Hits, du elsker
Fra Summer of ’69 og Heaven til Run to You og Everything I Do, præsenterer bandet en perlerække af Bryan Adams’ største hits. Med en dyb respekt for originalerne og en eksplosiv performance bringer de liv til en af verdens mest succesfulde rockkunstneres uforglemmelige katalog.
Forsanger med X-Faktor
Claus Hassing, kendt fra den danske Eurovision Song Contest og adskillige tv-shows, tager fronten med karisma, talent og en stemme, der får dig til at tro, du står ansigt til ansigt med Bryan Adams selv. Hans passion og scenetække sikrer, at ingen går skuffede hjem.
Et band, der leverer varen
Med et hårdtslående og velspillende band i ryggen skaber Bryan Adams Tribute en uforglemmelig rockfest. Deres evne til at fastholde publikums opmærksomhed fra første akkord til sidste ekstranummer er ganske enkelt imponerende.

Mød biskoppen på Nygårds højskoledag med natur, sang og musik
2025-09-27 10:30 - 14:30 | Nygård i Nørreskoven, Nørreskovvej 41, Nordborg, 6430, Danmark
NYT om Højskoledagen: Da Inger Enemark er forhindret, bliver det Tom Reersdorff, som står for rundturen i naturen kl. 9.30. Tom Reersdorff, fhv. major på Sønderborg Kaserne, er tilknyttet Naturvejlederne i Sønderborg og har stor viden om dyr, planter, fossiler, og hvad der er egnet til kryddersnapse.
– –
Når Foreningen Nygård lørdag 27. september holder højskoledag på den gamle skovfogedgård i Nørreskoven, vil biskoppen over Haderslev Stift, Marianne Christiansen holde foredrag.
Dagen begynder kl. 10.30 med stående kaffe/te, men er man morgenfrisk, kan man også møde frem kl. 9.30 og komme med Tom Reersdorff på en rundtur i Nygårds have og park og opleve, hvad der sker i naturen lige nu.
Klokken 11 er der fællessang og jazzmusik ved gruppen Sax Appeal, som består af Henning Jensen (klarinet og saxofon), Knud Schmidt (guitar), Bent Klausen (trommer) og Ole Andersen (kontrabas).
Derefter er der frokostpause, hvor man kan spise sin medbragte mad i Nygårds lokaler eller i haven, og pausen afsluttes med kaffe/te og lagkage.
Klokken 12.30 vil Marianne Christiansen holde sit foredrag ”Statskirke eller kirkestat – den lutherske kirkes dilemmaer”. Her vil hun kredse om, hvorvidt der er grund til at foreslå en ny ordning mellem stat og kirke? De lutherske kirker har traditionelt været tæt knyttet til staten, ikke mindst i Danmark, hvor Grundloven bestemmer, at ”Den evangelisk-lutherske kirke er den danske folkekirke og understøttes som sådan af staten”. Men nu er vi snart 200 efter Grundloven, og vi har et samfund, hvor cirka 70 procent er medlem af folkekirken.
Der vil være plads til debat og enkelte fællessange, akkompagneret af Birgitte Romme på klaver, og Højskoledagen afsluttes med fællessang ca. kl. 14.15.
Det koster 200 kroner at deltage i Højskoledagen, det er inklusive kaffe/te og lagkage, og overskud vil efter biskoppens ønske gå til Kirkens Korshær.
Billetter skal købes online via linket her på siden. Har man spørgsmål, kan man ringe til Anne Marie Jensen på tlf. 22 55 50 75.

Vandrernes dag omkring Dybbøl Mølle
2025-09-27 11:00 - 15:00 | P-plads Dybbøl Banke, Dybbøl Banke 8A, Sønderborg, 6400
Vandrernes Dag er, når Dansk Vandrelaug har åbent hus for alle. Turen er 10 km. Vi går gennem Dybbøl by ud i skanserne, scenen for egentlige krigshandlinger i 1864. Vi går ned mod Vemmingbund, hen langs Gendarmstien forbi Viemose, op til landevejen og tilbage til start. Undervejs holder vi to pauser. Husk madpakke/snacks og vandflaske. Mødested Dybbøl Banke 8A, P-pladsen med toiletbygning lige overfor møllen.

Besøg KunstVærket
2025-09-27 11:00 - 16:00, 2025-09-28 11:00 - 16:00 | KunstVærket, Palævej 9B, Augustenborg, 6440, Danmark
KunstVærket i Augustenborg holder igen åbent hus 27-28.9.
Kom og besøg et kreativt univers med kunstnere inden for alle genre. Der er foto, billedkunst, grafik og keramik med mere. Der er arbejdende værksteder, og kunstnerne besvare gerne spørgsmål om deres arbejdsfelt.
I kan stadig nå at se tema udstillingen “Livsglæde” i trappeopgangen.
I denne weekend den 27.9 og 28.9 kl. 13:00-15:00, viser Hanne Jacobsen hvordan man arbejder med Sgraffito. Navnet kommer fra det italienske ord graffare, der betyder at “skrabe”. Det er en teknik hvor motivet skrabes frem fra et eller flere lag farve. Teknikken bruges i mange kunstformer.
KunstVærket har eksisteret siden 2014, og er i 2024 flyttet i nye lækre lokaler på Palævej 9B.
Velkommen den 27-28.9 fra kl. 11:00 – 16:00.

Klassiske hits og musical highlights
2025-09-27 14:00 - 16:00 | Nordborg kirke, Tontoft 1, Nordborg, 6430
🎶 Koncert i Nordborg Kirke – Klassiske Hits & Musical Highlights! 🎶
Dato: 27. september Kl. 14.00
Nordborg Kirke
Entré: Gratis!

Glæd jer til en festlig og stemningsfuld eftermiddag i Nordborg Kirke, når vi inviterer til koncert med klassiske perler og uforglemmelige musical highlights!

Medvirkende:

Pia Wippich Shulz
Stine Möglich
Ole Volder Nielsky
Stig Möglich Rasmussen

Koncerten byder på både soloindslag, duetter, trioer og kvartetter – alt sammen leveret med varme og musikalitet i smukke omgivelser.

I pausen kan der købes kaffe og småkager for kun 10 kr.

Fri entré – alle er hjertelig velkomne!
Tag familie og venner med til en musikalsk oplevelse fyldt med glæde og genkendelige toner.

Newcomers` Café/Zuzügler-Café/Tilflytter-Café
2025-09-27 14:00 - 16:30 | Hotel Sønderborg Kaserne i SALEN, Gerlachsgade 8, Sønderborg, 6400
Are you new to Sønderborg Municipality? Then come to the Newcomers` Café on September 27th 2025 from 14.00 to 16.30.
Among others, you will have the opportunity to meet:

The Mayor
Other newcomers from Denmark and other countries
Newcomer Service Sønderborg
Various cultural and leisure institutions school
Infocenter Sønderjylland-Schleswig and our Danish School UCplus
Village ambassadors and volunteers

The event is free of charge and will primarily be held in English. There are only limited seats available.
The preliminary program looks like this:
14.00-14.10 The doors will open
14.10-14.15 Mayor welcomes you
14.15-14.20 Presentation of the Newcomer Service in Sønderborg
14.20-14.30 Volunteers talk about their events for newcomers
14.30-15.30 Time for coffee and cake with other newcomers and the village ambassadors
15.30-16.30 Culture and leisure booths are open
16.30 Closing
You can register here from August 1st and secure a place for you and your family.
We look forward to welcoming you!
____________________________________________________________________________________
Er du ny i Sønderborg Kommune? Så kom til Tilflytter-Café den 27. september 2025 fra kl. 14.00 til kl. 16.30.
Du vil blandt andet have mulighed for at møde:

Borgmesteren
Andre tilflyttere fra ind- og udland
Tilflytterservice Sønderborg
Diverse kultur- og fritidsinstitutioner
Landsbyambassadører og frivillige

Arrangementet er gratis og foregår primært på engelsk. Der er et begrænset antal af pladser.
Det foreløbige program ser således ud:
Kl. 14.00-14.10 Dørene åbner
Kl. 14.10-14.15 Borgmesteren byder velkommen
Kl. 14.15-14.20 Præsentation af Tilflytterservice Sønderborg
Kl. 14.20-14.30 De frivillige fortæller om deres events for tilflyttere
Kl. 14.30-15.30 Tid til kaffe og kage sammen med andre tilflyttere og landsbyambassadørerne
Kl. 15.30-16.30 Kultur- og fritidsstandene har åbent
Kl. 16.30 Afslutning
Du kan tilmelde dig her fra 1. august 2025 og sikre dig og din familie en plads.
Vi glæder os til at byde dig velkommen!

Orgelvesper - Orgelfestival i Sønderborg og Omegn
2025-09-27 16:00 - 17:00 | Sct. Marie Kirke, Sønderborg, Kirketorvet, Sønderborg, 6400
Orgelfestivalen i Sønderborg og Omegn byder indenfor til en stemningsfuld orgelvesper i Sct. Marie Kirke. Oplev den harmoniske fusion af aftengudstjeneste og orgelmusik, der løfter “Magnificat”, Marias lovsang, som et centralt element i denne særlige begivenhed. Liturgien vil blive ledet af sognepræst Mads Jakob Jakobsen, mens den musikalske fortolkning ligger i hænderne på den talentfulde organist Julian Mallek. Dette arrangement tilbyder en unik mulighed for at finde ro og nyde de majestætiske orgeltoner i de hellige omgivelser. Arrangementet er åbent for alle og kræver ingen entré, hvilket gør det til en tilgængelig musikalsk og spirituel oplevelse.

Vildtaften
2025-09-27 16:00 - 22:00 | Augustenborg Garden, Palævej 9, Augustenborg, 6440
MacNab og Augustenborg Garden præsenterer Vildtaften den 27. september 2025 16.00-22.00 i parken ved Augustenborg Garden.
Kom og vær’ med til en hyggelig aften med lækre bål- og grill retter, inspireret af naturens spisekammer.

Tobias Dybvad
2025-09-27 18:00 | Sønderborg Teater, Strandvej 1, Sønderborg, 6400
Tobias Dybvad er klar med ”Mit bedste onemanshow”
Glæd dig til en aften pakket med punchlines, når Tobias Dybvad indtager salen med ”Mit bedste onemanshow”. Den selvsikre titel er ment som en bevidst satirisk kommentar til alle de komikere og musikere gennem tiden, der annoncerer deres endegyldige afskedsshow og så alligevel ikke kan nære sig for at tage på endnu en tour. Og en til.
Det har inspireret Dybvad til at annoncere sit absolut bedste onemanshow, mens hans tilføjer:
”For at ingen føler, at de køber katten i sækken, er jeg nødt til at sige, at jeg ikke kan afvise, at jeg laver et endnu bedre show i 2030. Men altså, tør du vente så længe? Måske topper jeg i 2025 – vi ved det ikke!!”
Dybvad går som altid veloplagt på scenen med den mission at få dig til at skraldgrine, så gør dig klar til en aften fuld af latterkramper.

Nattergalen
2025-09-29 10:00 - 10:40 | Biblioteket Sønderborg, Nørre Havnegade 15, Sønderborg, 6400, Danmark
Poetisk og medrivende teaterforestilling med Teater Fyren og Flammen
Glæd jer til en poetisk, mystisk og humoristisk forestilling, når H.C. Andersens klassiske eventyr om nattergalen danses, synges og fortælles på både dansk og kinesisk.
I Kina leder hele det kinesiske hof efter den lille fugl, som synger så smukt, men kun den lille kokkepige ved, hvor den findes. Nattergalen trives ikke i fangenskab, så da kejseren får en kunstig nattergal foræret, stikker den ægte fugl afsted.
Fra 3 år.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Fælleslæsning
2025-09-29 11:00 - 12:00, 2025-09-29 13:00 - 14:00 | Biblioteket Sønderborg, Nørre Havnegade 15, Sønderborg, 6400, Danmark
Har du lyst til at blive en del af et læsende fællesskab, hvor vi sammen skaber plads til fordybelse, refleksion og samtale? Så er fælleslæsning lige noget for dig.
I fælleslæsningen mødes vi om skønlitteraturen og alle de tanker, følelser og reaktioner, som litteraturen vækker i os. Og hvem ved, måske kan vi sammen blive klogere både på litteraturen, os selv og hinanden.
Fælleslæsningen afholdes af en bibliotekar, som vil læse højt for gruppen og lede den fælles samtale undervejs. Det er også bibliotekaren, som udvælger de tekster, der bliver læst højt i gruppen. Du skal ikke forberede dig, og du behøver heller ingen særlige forudsætninger for at deltage.
Når der er to fælleslæsninger samme dag, er det de samme tekster, som bliver læst til begge arrangementer.
Begivenheden foregår her:
Biblioteket Sønderborg
Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Skriveklubben
2025-09-29 15:30 - 17:00 | Biblioteket Sønderborg, Nørre Havnegade 15, Sønderborg, 6400, Danmark
Mod det uendelige skriveunivers!
Er du vild med at skrive og finde på dine egne historier?
Vil du udforske dit eget og andres kreative univers?
Så er Skriveklubben lige for noget for dig!
Skriveklubben er for børn og unge på 6.-10. klassetrin. Vi mødes mandage i lige uger til hygge, snak, grin og masser af spændende skriveundervisning.
Underviserne er Anna og Michelle fra biblioteket og forskellige gæsteforfattere.
Du kan læse mere og tilmelde dig Skriveklubben her: www.biblioteket.sonderborg.dk/skriveklubben
Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

KV25: ER DET BESVÆRET VÆRD?
2025-09-29 17:30 - 19:30 | Alsion 2, 6400 Sønderborg, Alsion 2, Sønderborg, 6400
Er der overhovedet en fremtid for lokalt selvstyre? Er det ikke vigtigere, hvad der sker på Christiansborg? Og hvem vinder kommunalvalget 2025?
Roger Buch, centerleder og forskningslektor, vil besvare spørgsmålene i sit oplæg, som lægger op til spørgsmål og debat.
Læs mere om arrangementet her: www.sonderborgfolkeuniversitet.dk
Arrangør: Sønderborg Folkeuniversitet

Læseheltene
2025-09-30 14:30 - 15:30 | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Bliv klogere på unge, snus og puff
2025-09-30 17:00 | Business College Syd, Søndre Landevej 30, Sønderborg, 6400
Er du forældre til en teenager?
Vil du vide mere om puffbars og snus?
Gratis Foredrag. Kom med til et særligt oplæg med Frederik Vestbjerg. Frederik tager jer med ind i ungelivet og sin egen historie som tidligere misbruger af nikotin. Med humor, ærlighed og fakta giver han et stærkt indblik i, hvorfor unge begynder – og hvad der skal til for at stoppe. Han gæster også vores ungdomsuddannelser BC Syd, EUC Syd, Statsskolen og Gråsten Landbrugsskole, hvor han holder spændende oplæg for eleverne.
”Det var så fedt, at det var en ægte historie. Og ikke bare en masse fakta og statistikker. God blanding af fakta og personlige oplevelser.” Elev
”Den perfekte blanding af humor og seriøsitet. Var interessant hele vejen igennem hele oplægget” Elev
Foredraget finder sted den 30. september 2025 kl. 17-18 på BC Syd.
Det er gratis, men tilmelding er nødvendig. Så vær hurtig inden billetterne er revet væk.

Kom og mød kvinderne bag Sassy Yarns
2025-09-30 18:30 - 21:00 | Sønderborg Statsskole, Kongevej 37, Sønderborg, 6400, Danmark
De varme sommerdage afløses i denne tid af dage med regn, rusk og tid til indendørs hygge med strikketøjet. Der er rig lejlighed til at få inspiration til dit næste strikkeprojekt tirsdag den 30. september, når foreningen Garn uden Grænser inviterer til sæsonens første arrangement. Det foregår på Sønderborg Statsskole fra kl. 18.30.
Aftenens gæster er de kreative, passionerede kvinder bag Sassy Yarns, 28-årige Freja og 21-årige Siri. De driver deres firma med håndfarvet garn fra en landejendom ved Haderslev, og deres stand var en af de mest søgte og omtalte under årets Sønderborg Strikkefestival i juni.
Med stor passion for garn og farver kastede kvinderne sig i 2023 ud i et eventyr, som siden har budt på hundredvis af timer med farveeksperimenter og leg med forskellige teknikker – og masser af skønne garnnøgler.
Arrangementet er åbent for alle. Medlemmer af Garn uden Grænser har gratis adgang, mens andre kan være med for 75 kr., der betales ved indgangen. Medbring gerne en kande kaffe/te og – naturligvis – dit strikketøj.

Sov dig mentalt stærk
2025-09-30 19:00 - 21:00 | Multikulturhuset, Nørre Havnegade 15, Sønderborg, 6400, Danmark
Søvn er en af de mest effektive og naturlige måder at styrke vores mentale sundhed på. Ved at prioritere og optimere vores søvn kan vi forbedre vores kognitive evner, følelsesmæssige stabilitet og modstandskraft mod stress.
Søvn er ikke bare en pause fra dagens aktiviteter, men en aktiv tid for kroppen og hjernen. Under søvnen reparerer kroppen vores celler og væv og hjernen bearbejder dagens oplevelser i en meget vigtig proces, for at vi kan regulere stress og humør.
Foredraget giver dig viden om hvordan din søvn kan være påvirke dit helbred og få redskaber til hvordan du sover dig til mentalt styrke.

Karlas Tju-Hej i Hørup
2025-10-01 09:30 - 10:00 | Biblioteket Hørup, Knøs' Gård 1, Sydals, Syddanmark, 6470, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Hørup
Salen, Knøs’ Gård 1, 6470, Sydals
Læs mere om eventet og køb en evt. billet her.

Far på færde
2025-10-01 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Oplev en virksomhed med UU Sønderborg og IPNORDIC
2025-10-01 17:00 - 18:30 | Privat: ipnordic, Nygade 17, Gråsten, 6300, Danmark
Er du elev i 8., 9. eller 10. klasse i Sønderborg Kommune, så tag dine forældre med og Oplev en virksomhed.
I samarbejde med UU Sønderborg åbner 13 lokale virksomheder dørene og inviterer indenfor til en aften med rundvisning og information om deres uddannelses- og jobmuligheder.
Onsdag den 1. oktober fra 17.00-18.30 inviterer IPNORDIC indenfor:
Kom og besøg os i Gråsten, hvorfra vi leverer telefoni til små og store virksomheder. Vi er kendt for vores gode kundeservice og vi tager altid telefonen inden 15 sek.! Mød vores team, som sender dig på en sjov mission gennem vores afdelinger, dyst mod vores gaming-hold og hør om vores spændende arbejdsdage og stærke teamwork. Ta’ dine forældre med – vi byder på pizza og glæder os til at se jer!
Hos IPNORDIC tilbyder vi job- og uddannelsesmuligheder inden for følgende områder:

Salg & Kundeservice
IT & Udvikling
IT-support
Marketing
Økonomi

Vær opmærksom på, at der på denne side KUN er tilmelding til arrangementet hos IPNORDIC den 1. oktober.
Hvis du har brug for mere inspiration, inden du vælger, hvilken virksomhed du vil besøge, så følg linket Præsentationsfilm til Oplev en virksomhed eller scan QR-koden her og se filmene fra de forskellige deltagere:

Arrangementet er gratis med et begrænset antal pladser. Pladserne fordeles efter først-til-mølle-princippet. Én elev kan tilmelde op til to forældre. Sidste frist for tilmelding er onsdag d. 24. september 2025.
Læs mere her: Digital folder – Oplev en virksomhed 2025
Arrangementet afholdes som et samarbejde mellem UU Sønderborg og 13 lokale virksomheder. Du er altid velkommen til at kontakte os i UU Sønderborg, hvis du har yderligere spørgsmål eller er i tvivl om noget på telefon 8872 4424 eller på e-mail uu@sonderborg.dk – https://sonderborgkommune.dk/uddannelser-unge

Oplev en virksomhed med UU Sønderborg og TANGSHAVE BO- OG AKTIVITETSCENTER
2025-10-01 17:00 - 18:30 | Tangshave Bo- og Aktivitetscenter, Tangshave 1, Nordborg, 6430, Danmark
Er du elev i 8., 9. eller 10. klasse i Sønderborg Kommune, så tag dine forældre med og Oplev en virksomhed.
I samarbejde med UU Sønderborg åbner 13 lokale virksomheder dørene og inviterer indenfor til en aften med rundvisning og information om deres uddannelses- og jobmuligheder.
Onsdag den 1. oktober fra 17.00-18.30 inviterer TANGSHAVE BO- OG AKTIVITETSCENTER indenfor:
Tangshave – hvor livet leves hele livet. Vi skaber hverdag med mening, nærvær og fællesskab – og møder beboerne med respekt og varme. Tangshave er et stort plejecenter med mange jobmuligheder i et tværfagligt og rummeligt fællesskab. Her er ingen dage ens, og der er plads til både smil, udvikling og hinanden. Kom og oplev det selv – vi glæder os til at byde dig velkommen i Tangshave.
Hos TANGSHAVE tilbyder vi job- og uddannelsesmuligheder inden for følgende områder:

Ernæringsassistent
Social- og Sundhedshjælper/Assistent
Ergoterapeut
Pædagog
Kontor og Adminstration
Sygeplejerske
Ejendomsservicetekniker

Vær opmærksom på, at der på denne side KUN er tilmelding til arrangementet hos TANGSHAVE den 1. oktober.
Hvis du har brug for mere inspiration, inden du vælger, hvilken virksomhed du vil besøge, så følg linket Præsentationsfilm til Oplev en virksomhed eller scan QR-koden her og se filmene fra de forskellige deltagere:

Arrangementet er gratis med et begrænset antal pladser. Pladserne fordeles efter først-til-mølle-princippet. Én elev kan tilmelde op til to forældre. Sidste frist for tilmelding er onsdag d. 24. september 2025.
Læs mere her: Digital folder – Oplev en virksomhed 2025
Arrangementet afholdes som et samarbejde mellem UU Sønderborg og 13 lokale virksomheder. Du er altid velkommen til at kontakte os i UU Sønderborg, hvis du har yderligere spørgsmål eller er i tvivl om noget på telefon 8872 4424 eller på e-mail uu@sonderborg.dk – https://sonderborgkommune.dk/uddannelser-unge

Oplev en virksomhed med UU Sønderborg og SØNDERBORG LUFTHAVN
2025-10-01 17:00 - 18:45 | Privat: Sønderborg Lufthavn, Lufthavnsvej 1, Sønderborg, 6400, Danmark
Er du elev i 8., 9. eller 10. klasse i Sønderborg Kommune, så tag dine forældre med og Oplev en virksomhed.
I samarbejde med UU Sønderborg åbner 13 lokale virksomheder dørene og inviterer indenfor til en aften med rundvisning og information om deres uddannelses- og jobmuligheder.
Onsdag den 1. oktober fra 17.00-18.45 inviterer SØNDERBORG LUFTHAVN indenfor:
I Sønderborg Lufthavn giver vi ambitionerne vinger. Frem til 2028 renoverer og moderniserer vi Sønderborg Lufthavn for 212 mio. kroner, hvilket repræsenterer den mest betydningsfulde investering i en dansk lufthavn i nyere tid. Vi er en arbejdsplads som omfatter alt fra brandfolk, securitymedarbejdere, tårn-medarbejdere, administrativt personale, teknikere med mere.
Hos SØNDERBORG LUFTHAVN tilbyder vi job- og uddannelsesmuligheder inden for følgende områder:

Brandkorps og udstyr
Security
Sikkerhed
Fly
Teknologi

Vær opmærksom på, at der på denne side KUN er tilmelding til arrangementet hos SØNDERBORG LUFTHAVN den 1. oktober.
Hvis du har brug for mere inspiration, inden du vælger, hvilken virksomhed du vil besøge, så følg linket Præsentationsfilm til Oplev en virksomhed eller scan QR-koden her og se filmene fra de forskellige deltagere:

Arrangementet er gratis med et begrænset antal pladser. Pladserne fordeles efter først-til-mølle-princippet. Én elev kan tilmelde op til to forældre. Sidste frist for tilmelding er onsdag d. 24. september 2025.
Læs mere her: Digital folder – Oplev en virksomhed 2025
Arrangementet afholdes som et samarbejde mellem UU Sønderborg og 13 lokale virksomheder. Du er altid velkommen til at kontakte os i UU Sønderborg, hvis du har yderligere spørgsmål eller er i tvivl om noget på telefon 8872 4424 eller på e-mail uu@sonderborg.dk – https://sonderborgkommune.dk/uddannelser-unge

Oplev en virksomhed med UU Sønderborg og BAUHAUS SØNDERBORG
2025-10-01 17:00 - 19:00 | Privat: Bauhaus Sønderborg, Augustenborg Landevej 15, Sønderborg, 6400
Er du elev i 8., 9. eller 10. klasse i Sønderborg Kommune, så tag dine forældre med og Oplev en virksomhed.
I samarbejde med UU Sønderborg åbner 13 lokale virksomheder dørene og inviterer indenfor til en aften med rundvisning og information om deres uddannelses- og jobmuligheder.
Onsdag den 1. oktober fra 17.00-19.00 inviterer BAUHAUS indenfor:
Kom og oplev BAUHAUS Sønderborg indefra! Vi inviterer dig til at se, hvordan vi arbejder og hvilke muligheder du har hos os. Få et spændende indblik i butikken, hverdagen og mød vores team. Måske er det lige her, din fremtid begynder? Vi glæder os til at byde dig velkommen!
Hos BAUHAUS tilbyder vi job- og uddannelsesmuligheder inden for følgende områder:

Detailhandel
Salg og service
Lager og logistik
Kasse- og kundeservice

Vær opmærksom på, at der på denne side KUN er tilmelding til arrangementet hos BAUHAUS den 1. oktober.
Hvis du har brug for mere inspiration, inden du vælger, hvilken virksomhed du vil besøge, så følg linket Præsentationsfilm til Oplev en virksomhed eller scan QR-koden her og se filmene fra de forskellige deltagere:

Arrangementet er gratis med et begrænset antal pladser. Pladserne fordeles efter først-til-mølle-princippet. Én elev kan tilmelde op til to forældre. Sidste frist for tilmelding er onsdag d. 24. september 2025.
Læs mere her: Digital folder – Oplev en virksomhed 2025
Arrangementet afholdes som et samarbejde mellem UU Sønderborg og 13 lokale virksomheder. Du er altid velkommen til at kontakte os i UU Sønderborg, hvis du har yderligere spørgsmål eller er i tvivl om noget på telefon 8872 4424 eller på e-mail uu@sonderborg.dk – https://sonderborgkommune.dk/uddannelser-unge

Oplev en virksomhed med UU Sønderborg og NEXT MOBILITY SØNDERBORG
2025-10-01 17:00 - 19:00 | Privat: Next Mobility Sønderborg, Alsgade 60-62, Sønderborg, 6400, Danmark
Er du elev i 8., 9. eller 10. klasse i Sønderborg Kommune, så tag dine forældre med og Oplev en virksomhed.
I samarbejde med UU Sønderborg åbner 13 lokale virksomheder dørene og inviterer indenfor til en aften med rundvisning og information om deres uddannelses- og jobmuligheder.
Onsdag den 1. oktober fra 17.00-19.00 inviterer NEXT MOBILITY SØNDERBORG indenfor:
Next Mobility Sønderborg er din lokale Volkswagen, Skoda, SEAT og CUPRA forhandler. Vi leverer enestående kundeservice og professionel rådgivning til alle vores kunder. Uanset om folk er på udkig efter en ny bil, har brug for service eller reparationer til deres eksisterende bil. Hvis du derfor brænder for kundekontakt, biler og mekanik, så er vi helt klart et besøg værd.
Hos NEXT MOBILITY SØNDERBORG tilbyder vi job- og uddannelsesmuligheder inden for følgende områder:

Salgsrådgiver
Reservedelsrådgiver
Tekniker (mekaniker)
Moderne bilhus
Nyeste bilmodeller

Vær opmærksom på, at der på denne side KUN er tilmelding til arrangementet hos NEXT MOBILITY den 1. oktober.
Hvis du har brug for mere inspiration, inden du vælger, hvilken virksomhed du vil besøge, så følg linket Præsentationsfilm til Oplev en virksomhed eller scan QR-koden her og se filmene fra de forskellige deltagere:

Arrangementet er gratis med et begrænset antal pladser. Pladserne fordeles efter først-til-mølle-princippet. Én elev kan tilmelde op til to forældre. Sidste frist for tilmelding er onsdag d. 24. september 2025.
Læs mere her: Digital folder – Oplev en virksomhed 2025
Arrangementet afholdes som et samarbejde mellem UU Sønderborg og 13 lokale virksomheder. Du er altid velkommen til at kontakte os i UU Sønderborg, hvis du har yderligere spørgsmål eller er i tvivl om noget på telefon 8872 4424 eller på e-mail uu@sonderborg.dk – https://sonderborgkommune.dk/uddannelser-unge
